Discuție Categorie:Virusuri ARN monocatenare cu sens pozitiv

message: E ok recenta redenumire? //  Gikü  vorbe  fapte  20 martie 2020 19:26 (EET)
Termenul "Viruși" nu este folosit în microbiologia românească. 
Numai termenul "Virusurile" a fost folosit, de ex.în 
*Elvira Sînziana Ciufescu. Virusologie medicală. Editura Medicală Națională. 2003
*Costin Cernescu. Virusologie medicală. Editura Medicală. 2012
*Aurel Ivan. Tratat de epidemiologie a bolilor transmisibile. Polirom 2002
*G. Zarnea, O.V. Popescu. Dicționar de microbiologie generală și biologie moleculară. Editura Academiei Române, București, 2011
*Marin Gh.Voiculescu. Boli infecțioase. Vol. II. Editura Medicală, București, 1990
*Tratat de epidemiologie a bolilor transmisibile. Sub redacția Prof. univ. dr. Aurel Ivan. Editura Polirom, Iași 2002
*Valeriu Rusu. Dicționar medical. Editura Medicală. 2010
Așa că e bine să folosim "Virusuri" și să uităm de "Viruși"
După "G. Zarnea, O.V. Popescu. Dicționar de microbiologie generală și biologie moleculară. Editura Academiei Române, București, 2011"
* Polaritatea acizilor nucleici - convențional se consideră că ARNm funcțional (de mesaj), care conține tripletele codificatoare și se poate lega eficient de ribosomi asigurând traducerea informației genetice, are o polaritate sau complementaritate pozitivă «+» (Baltimore, 1971). Complementaritatea acizilor nucleici virali de același tip cu ARNm (Picornavirus, Togavirus) se notează cu «+», iar cea de sens opus sau de tip antimesager (Myxovirus) cu «-». ARN «+» are o polaritate pozitivă, este de tip ARNm și ca atare este direct traductibil într-un sistem acelular. ARN «-» are o polaritate negativă, este de tip antimesager (complementar față de ARNm) și, ca urmare, nu este traductibil direct într-un sistem acelular. În cazul acizilor nucleici dublu-catenari («±»), catena «+» este cea care conține secvența de baze echivalentă cu aceea a ARNm. În cazul ADN d.c. sinteza ARNm se desfășoară direct, ca în celula normală. În funcție de aceste criterii și de modul de formare a ARNm în celulele infectate, Baltimore (1971) a descris șase clase de sisteme genetice virale (I-VI) cărora li se adaugă clasa a VII-a a virionilor cu ADN d.c., care se replică printr-un intermediar ARN.
* Clasificarea virusurilor - Baltimore (1971) - sistem de clasificare a virusurilor animale, bazat pe natura genomului ADN (d.c. sau m.c.), ARN (m.c. sau d.c.) și a modului de formare a ARNm viral. În cazul genomurilor virale monocatenare, genomul este descris ca "sens pozitiv" («+») sau "sens negativ" («-»), după cum este omolog cu sau complementar față de ARNm viral, care este convențional considerat ca fiind de sens pozitiv sau ca având o catenă plus («+»). Ca urmare, teoretic, genomurile ARN m.c. sens «+» pot acționa direct ca ARNm, în timp ce ARN «-» este transcris inițial la o catenă «+», de către o ARN polimerază    dependentă    de    ARN.    Sistemul propus include: 
**1) clasa I: genom ADN d.c.; 
**2) clasa a II-a: ADN m.c. (sens «+»); 
**3) clasa a III-a: ARN d.c.; 
**4) clasa a IV-a: ARN m.c. (sens «+»); 
**5) clasa a V-a: ARN m.c. (sens «-»); 
**6) clasa a VI-a: ARN care este transcris la ADN de transcriptaza inversă virală și formarea de ARNm de la ADN (virusuri diploide); 
**7) clasa a VII-a: genom ADN d.c. cu molecula de ARN m.c. ca intermediar.(m.c. = monocatenar, d.c. = dublu-catenar sau bicatenar)
Elvira Sînziana Ciufescu (Virusologie medicală. Editura Medicală Națională. 2003) folosește numai "ARN de sens negativ", "ARN de sens pozitiv"
Așa că "ARN de sens pozitiv" este sinonim cu "ARN cu polaritate pozitivă".
În consecință eu ași păstra "Virusurile ARN monocatenare cu sens pozitiv" sau eventual "Virusurile ARN monocatenare cu polaritate pozitivă". --Danvasilis (discuție) 20 martie 2020 20:50 (EET)
replies: text: Mulțumesc. Știam și eu că în cărțile de biologie întâlnim doar virusuri, virușii aparținând informaticii. Și pentru a evita articulația varianta finală cred că ar fi . //  Gikü  vorbe  fapte  20 martie 2020 21:56 (EET)
OK. Vezi și Coronavirus. Epidemia din China -- Danvasilis (discuție) 20 martie 2020 22:04 (EET)
replies: text: :Îmi cer scuze pentru răspunsul întârziat. Oricum, sunt total de acord. Viruși este un termen informatic, în microbiologie se utilizează virusuri.-- Alex Nico  (mesaj) 21 martie 2020 14:29 (EET)
thread_title:  Redenumire